Foto: Fotolia Yangi Zelandiya hukumati Rossiyaning ba’zi fuqarolariga mamlakatga kirishni taqiqlab qo‘yish imkoniyatini ko‘rib chiqmoqda. Bu haqda RNZ radiostansiyasi xabar berdi. Mamlakat bosh vaziri Jasinda Ardernning ta’kidlashicha, Britaniyaning Solsberida GRU sobiq polkovnigi Sergey Skripal zaharlanishi bilan bog‘liq hodisa yuz berganidan so‘ng, u razvedka xizmatlari bilan «Yangi Zelandiyadan darhol chiqarib yuborilishi lozim bo‘lgan shaxslar mamlakat bor yoki yo‘qligi borasida» maslahatlashuv o‘tkazdi. «Men buni qildim, ular menga bunday shaxslar yo‘qligini aytishdi. Endi men TIVdan Yangi Zelandiyaga kirish bo‘yicha vizalarni rad etish lozim bo‘ladigan odamlar haqida xabardor qilishni so‘radim», - deya aytib o‘tdi bosh vazir. Shu bilan birga, ta’kidlanishicha, Yangi Zelandiya hukumati rossiyalik diplomatlarni chiqarib yubormaslik haqida qaror qabul qilgan.